wickkiey/tamil-wikipedia-chunked huggingface dataset:
# தரவுக் காப்பு

**தரவுக் காப்பு** ( Backup / Data Backup ) என்பது முக்கியக் கோப்புகள், ஆவணங்கள், புகைப்படங்கள், காணொளி போன்றவற்றை வேறோர் இடத்தில் பாதுகாப்பாக நகலெடுத்து வைத்திருப்பது. இதனால், அசல் தரவு அழிந்துவிட்டாலும், சேதமடைந்தாலும், திருடப்பட்டாலும் அல்லது தொலைந்தாலும் அவற்றை மீண்டும் பெற முடியும்.  
தரவுக் காப்பு என்பது மிக முக்கியமான ஒரு நடைமுறை. காரணம், சில நேரங்களில் கணினி அல்லது சாதனங்களில் பழுது ஏற்பட்டுவிடலாம், அப்போது சேமித்து வைத்திருக்கும் முக்கியக் கோப்புகளை மீட்டெடுக்க முடியாமல் போகலாம். மேலும், கணினி நச்சுநிரல் தாக்குதல், ஊடுருவல் போன்ற எதிர்பாராத பிரச்சினைகள் ஏற்பட்டாலும், தரவுகளைப் பாதுகாக்க காப்பு உதவுகிறது. இதேபோல், பலமுறை நம்மாலேயே தவறுதலாகவே முக்கியக் கோப்புகளை அழித்துவிடலாம். அப்படி அழிந்த தரவை மீண்டும் பெறுவதற்கும் காப்பு பெரிதும் பயன்படும். இயற்கைப் பேரழிவுகள், உதாரணமாக வெள்ளம், தீப்பற்றுதல் போன்றவை நிகழ்ந்தாலும், காப்பு செய்யப்பட்ட நகல்கள் இருந்தால் அவற்றை மீண்டும் பெறலாம். இதனால், தரவுக் காப்பு வைத்திருப்பது நம் முக்கியமான தகவல்களைப் பாதுகாப்பாக வைத்திருக்கும் ஓர் அவசியமான பழக்கமாகும்.  
தானியங்கி காப்பு மென்பொருட்களைப் பயன்படுத்தி குறிப்பிட்ட கால அட்டவணையின்படி காப்புகளை எடுக்க முடியும், இது மனிதத் தலையீட்டைக் குறைத்து, காப்புச் செயல்முறை தவறாமல் நடப்பதை உறுதி செய்கிறது.
# தரவுக் காப்பு

## காப்பு வகைகள்

;முழுக் காப்பு (Full Backup)
இந்த முறையில், தேர்ந்தெடுக்கப்பட்ட அனைத்து தரவுகளின் முழு நகலும் உருவாக்கப்படும். இது அதிக சேமிப்பு இடத்தை எடுத்துக்கொண்டாலும், மீட்டெடுக்கும்போது எளிமையாகவும் வேகமாகவும் இருக்கும், ஏனெனில் அனைத்து தரவுகளும் ஒரே இடத்தில் இருக்கும்.  
;வேறுபாட்டுக் காப்பு (Differential Backup)
இது கடைசியாக எடுக்கப்பட்ட முழு காப்பிற்குப் பிறகு மாற்றப்பட்ட அல்லது புதியதாக சேர்க்கப்பட்ட தரவுகளை மட்டுமே நகலெடுக்கும். மீட்டெடுக்கும்போது, கடைசி முழு காப்பு மற்றும் கடைசி வேறுபட்ட காப்பு மட்டுமே தேவைப்படும், இது கூடுதல் காப்பைக் காட்டிலும் சற்று எளிதாக இருக்கும்.  
;அதிகரிக்கும்/ கூடுதல் காப்பு (Incremental Backup)
இது கடைசியாக எடுக்கப்பட்ட எந்த வகை காப்பிற்கும் பிறகு மாற்றப்பட்ட அல்லது புதியதாக சேர்க்கப்பட்ட தரவுகளை மட்டுமே நகலெடுக்கும். இது சேமிப்பு இடத்தை மிச்சப்படுத்துகிறது, ஆனால் மீட்டெடுக்கும்போது, முழு காப்பு மற்றும் அடுத்தடுத்த அனைத்து கூடுதல் காப்புகளும் தேவைப்படும், இது மீட்டெடுக்கும் நேரத்தை அதிகரிக்கும்.
# தரவுக் காப்பு

## முக்கியத்துவமும் நன்மைகளும்

தரவு காப்பு என்பது தனிப்பட்ட பயனர்கள் முதல் பெரிய நிறுவனங்கள் வரை அனைவருக்கும் முக்கியமானதாகும். தனிப்பட்ட அளவில், புகைப்படங்கள், ஆவணங்கள், இசை மற்றும் பிற தனிப்பட்ட கோப்புகள் போன்ற மதிப்புமிக்க நினைவுகளையும் முக்கியமான தகவல்களையும் பாதுகாக்க இது உதவுகிறது. வணிக ரீதியாக, நிதிப் பதிவுகள், வாடிக்கையாளர் தரவு, அறிவார்ந்த சொத்து மற்றும் செயல்பாட்டுத் தகவல்கள் போன்றவற்றை இழப்பது ஒரு நிறுவனத்திற்கு கடுமையான நிதி இழப்புகளையும், நற்பெயர் பாதிப்பையும் ஏற்படுத்தலாம். தரவு காப்பு ஒரு பேரழிவு மீட்பு திட்டத்தின் ஒருங்கிணைந்த பகுதியாகும், இது ஒரு பெரிய விபத்து அல்லது அமைப்பு செயலிழந்தால் வணிக நடவடிக்கைகளை விரைவாக மீட்டெடுக்க உதவுகிறது. வழக்கமான மற்றும் முறையாகச் செய்யப்படும் தரவு காப்புகள், தரவு இழப்பு ஏற்படும் அபாயத்தைக் கணிசமாகக் குறைத்து, பயனர்கள் தங்கள் முக்கியமான தகவல்களைப் பாதுகாக்க உதவுகின்றன.
# அல்லைல்பென்சீன்

**அல்லைல்பென்சீன்** (*Allylbenzene*) என்பது C<sub>9</sub>H<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3-பீனைல்புரோப்பீன் என்ற பெயராலும் இச்சேர்மம் அறியப்படுகிறது. நிறமற்ற திரவமாகக் காணப்படும் இந்தச் சேர்மம் ஒரு அல்லைல் குழுவுடன் இணைக்கப்பட்ட ஒரு பீனைல் குழுவைக் கொண்டுள்ளது. அல்லைல்பென்சீன் மறுபக்க-புரோப்பீனைல்பென்சீனாக மாற்றியமாற்றமடைகிறது.  
தாவர உயிர் வேதியியலில், அல்லைல்பென்சீன் கூடு பல பீனைல்புரோப்பனாய்டுகளின் மூலமாகும். யூகினால், சப்ரோல், எலிமிசின், மிரிசுடிசின், அபியோல், டில்லாபியோல், சாவிகால், சரிசன், குரோயசின், ஆசுமோர்கிசோல், எக்சலாடசின், சாவிபெட்டால், அசரோன் ஆகியவை அறியப்பட்ட அல்லைல்பென்சீன்களில் அடங்கும்.
# லட்சுமிஹர்

**லட்சுமிஹர்** (பிறப்பு: 20 சூன் 1998) என்பவர் ஒரு தமிழ் எழுத்தாளரும், படத்தொகுப்பாளரும் ஆவார். இவரின் *கூத்தொன்று கூடிற்று & பிற கதைகள்* சிறுகதை தொகுப்புகாக சாகித்திய அகாதமி யுவ பரஸ்கார் விருது 2025 ஆம் ஆண்டு வழங்கபட்டது.
# லட்சுமிஹர்

## பிறப்பும் கல்வியும்

லட்சுமிஹர் மதுரை மாவட்டத்தின், உசிலம்பட்டியில் உள்ள கீழச்செம்பட்டி என்னும் ஊரில் திருநாவுக்கரசு, அருணா இணையருக்கு இரண்டாவது பிள்ளையாக 1998 சூன் 20 அன்று பிறந்தார். இவருக்கு ஒரு அக்காள் உண்டு.  
திண்டுக்கல்லில் பள்ளிக் கல்வியைப் பயின்ற இவர் கரூரில் உள்ள குமாரசாமி கல்லூரியில் இயந்திரப் பொறியியலில் இளநிலைப் பட்டம் பெற்றார். சென்னையில் திரைப்படத் தொழில் நுட்பத்தில் பட்டயப் படிப்பை முடித்தார்.
# லட்சுமிஹர்

## தொழில்

படத்தொகுப்பில் ஆர்வம் கொண்ட லட்சுமிஹர் திரைப்பட உருவாக்கம் சார்ந்த பணிகளில் பணியாற்றிவருகிறார்.
# லட்சுமிஹர்

## எழுத்துப் பணிகள்

லட்சுமிஹர் எழுதிய *ஆண்ட்ராய்ட் வெர்ஷன்* என்ற சிறுகதை 2021 இல் யாவரும் இணைய இதழில் முதன்முதலில் வெளியானது. பின்னர் கனலி, வாசகசாலை, யாவரும், குறி, காலச்சுவடு, கல்குதிரை, கணையாழி, வனம், வல்லினம், பதாகை, உயிர் எழுத்து, உயிர்மை ஆகிய இதழ்களில் இவரது படைப்புகள் வெளியாயின.
# கோவை - 58

## வெளியீடு

தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2024 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.
# கோவை - 58

## மகசூல்

118 - 124 நாட்களில் அறுவடைக்கு வரக்கூடிய கோ 58 நெல் வகை, சராசரியாக தானிய மகசூல், ஒரு எக்டேருக்கு 5858 கிலோவாக பதிவு செய்யப்பட்டுள்ளது. மேலும் பின் சம்பா, மற்றும் தாளடி பிசாணம் போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.
# விண்டோசு செர்வர்

**விண்டோசு செர்வர் ( Windows Server )** என்பது மைக்ரோசாப்டின் வழங்கி இயங்குதளம் ஆகும். இது பெரும்பாலும் வழங்கி கணினிகளில் பயன்படுத்தப்படுகிறது. இந்த இயங்குதளத்தின் முக்கிய நோக்கம் ஒரு நிறுவனத்தின் தகவல் தொழில்நுட்ப உள்கட்டமைப்பை நிர்வகிப்பதாகும். வழங்கி கணினிகள் என்பது பெரிய நிறுவனங்களில் பலர் ஒரே நேரத்தில் பயன்படுத்தும் தகவல்களை பாதுகாப்பாக சேமித்து பராமரிக்கவும், வேகமாக பகிரவும் பயன்படும் கணினிகள்.  
விண்டோசு செர்வர் பயன்படுத்தி நிறுவனங்கள் பல பயனர்களுக்கான கோப்புகளை ஒரே இடத்தில் பாதுகாப்பாகச் சேமிக்கலாம், அவற்றை வேகமாக பகிரலாம், இணையதளங்களையும் வலைப்பயன்பாடுகளையும் நடத்தலாம், மின்னஞ்சல் மற்றும் பிற முக்கிய சேவைகளை நிர்வகிக்கலாம், பயனர் கணக்குகளை நிர்வகிக்கவும் பயன்படுகிறது. இது பயனர்பெயர், கடவுச்சொல், அணுகல் உரிமைகள் போன்றவற்றை எளிதாக மேலாண்மை செய்ய உதவுகிறது. இது நிறுவனம் முழுவதும் ஒரே விதமான பாதுகாப்பு விதிமுறைகளைப் பயன்படுத்துவதற்கும், தேவையில்லாத அணுகலைத் தடுப்பதற்கும் உதவுகிறது.  
விண்டோசு செர்வர் 2025 என்பது தற்போதைய பதிப்பு, 2024 நவம்பர் இல் வெளியிடப்பட்டது. 2034 ஆண்டு வரை ஆதரவு உண்டு, அதாவது 2034 ஆண்டுக்கு பிறகு பாதுகாப்பு புதுப்பிப்புகள் அல்லது தொழில்நுட்ப ஆதரவு கிடைக்காது.
# விண்டோசு செர்வர்

## பதிப்புகள்

இதுவரை வெளிவந்த விண்டோசு செர்வர் பதிப்புகள்:  
- விண்டோசு செர்வர் 2025  
- விண்டோசு செர்வர் 2022  
- விண்டோசு செர்வர் 2019  
- விண்டோசு செர்வர் 2016  
- விண்டோசு செர்வர் 2012 R2  
- விண்டோசு செர்வர் 2012  
- விண்டோசு செர்வர் 2008 R2  
- விண்டோசு செர்வர் 2008  
- விண்டோசு செர்வர் 2003  
- விண்டோசு செர்வர் 2000  
- விண்டோசு NT செர்வர் 4.0  
- விண்டோசு NT செர்வர் 3.51, 3.5, 3.1  
("NT" என்பது "New Technology" என்பதின் சுருக்கம். இதனை தமிழில் "புதிய தொழில்நுட்பம்" என்று கூறலாம்).
# நம்பக மேடைப் பகுதி

**நம்பக மேடைப் பகுதி ( Trusted Platform Module - TPM )** என்பது கணினிக்குள் இருக்கும் ஒரு சிறிய மின்னணு தொகுசுற்று (Chip) பாதுகாப்பு கருவி ஆகும். இது கணினியின் பாதுகாப்பைக் கட்டுப்படுத்தி, முக்கியமான இரகசிய தகவல்களை மிகச் சரியாகவும் பாதுகாப்பாகவும் சேமிக்க உதவி அரணாக செயல்படுகிறது. கணினியில் நாம் சேமித்து வைக்கும் கடவுச்சொற்கள், கடவுச்சீட்டுகள், மறையாக்க சாவிகள் (Encryption keys) போன்ற முக்கியமான தரவுகளை பாதுகாப்பாக வைத்திருக்க இந்த நம்பக மேடைப் பகுதி (TPM ) உதவுகிறது. அதாவது, கணினியில் உள்ள முக்கியமான தகவல்கள் வெளி நபர்களால் திருடப்படாமல், அல்லது முறையற்ற வகையில் பயன்படுத்தப்படாமல் இது தடுக்கிறது.
# நம்பக மேடைப் பகுதி

## செயல்பாடு

கணினி இயங்கும் போது, 'நம்பக மேடைப் பகுதி' அதில் உள்ள குறியாக்க சாவிகளை சரிபார்க்கும். இந்த சாவிகள் சரியாக இருந்தால் மட்டுமே கணினி தொடர்ந்து இயங்க அனுமதிக்கும். இந்த சாவிகள் ஏதேனும் மாற்றப்பட்டிருந்தால் அல்லது தவறாக இருந்தால், கணினி இயங்காது. இது கணினியின் தொடக்க நிலையிலேயே பாதுகாப்பை உறுதி செய்கிறது.  
அனைத்து நவீன கணினிகளிலும், குறிப்பாக விண்டோசு 11 (Windows 11) போன்ற புதிய இயங்குதளங்களை இயக்க நம்பக மேடைப் பகுதி பதிப்பு 2.0 (TPM 2.0) கட்டாயம் தேவை. இது கணினியின் பாதுகாப்பை பன்மடங்கு அதிகரிக்கிறது. இணைய தாக்குதல்கள் அதிகரித்து வரும் இந்த காலகட்டத்தில், 'நம்பக மேடைப் பகுதி' போன்ற ஒரு வன்பொருள் அடிப்படையிலான பாதுகாப்பு முறை மிகவும் அவசியம். இது கணினியை தீங்கிழைக்கும் மென்பொருட்கள் (Malicious software) மற்றும் பிற இணைய அச்சுறுத்தல்களிலிருந்து பாதுகாக்க உதவுகிறது. மொத்தத்தில், 'நம்பக மேடைப் பகுதி' என்பது கணினியின் நம்பகத்தன்மையையும், தரவு பாதுகாப்பையும் உறுதிசெய்யும் ஒரு முக்கியமான வன்பொருள் அம்சமாகும்.
# பா. கா. மூ. முத்துராமலிங்கம்

**பா. கா. மூ. முத்துராமலிங்கம்** (*P. K. M. Muthuramalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டியினைச் சேர்ந்தவர். மருத்துவ பட்டம் பெற்ற முத்துராமலிங்கம் அனைத்திந்திய பார்வார்டு பிளாக்கு கட்சியினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. முருகன்

**கே. முருகன்** (*K. Murugan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கொடாநகரைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செய்யாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. முருகன்

## மறைவு

முருகன் 9 செப்டெம்பர் 1980ஆம் நாளன்று மறைந்தார்.
# டி. என். முருகானந்தம்

**டி. என். முருகானந்தம்** (*T. N. Muruganandam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் திண்டிவனம் நாகலாபுரத்தைச் சேர்ந்தவர். இளங்கலை, இளநிலைச் சட்டப் படிப்பினை முடித்துள்ள முருகானந்தம், இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செஞ்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எடிங்டோணைட்டு

பன்னாட்டு கனிமவியல் சங்கம் எடிங்டோணைட்டு கனிமத்தை Edi என்ற குறியீட்டால் அடையாளப்படுத்துகிறது.  
நெஃபெலின் சினைட்டு வகை தீப்பாறைகள், கார்பனேடைட்டுகள், நீர்வெப்ப விளிம்புகள் மற்றும் பல்வேறு மாஃபிக் பாறைகளில் உள்ள குழிகளுக்குள் காணப்படுகிறது. தாம்சோனைட்டு, அனல்சைம், நேட்ரோலைட்டு, ஆர்மோடோம், பிரீவ்சுடெரைட்டு, பிரீக்ணைட்டு மற்றும் கால்சைட்டு ஆகிய கனிமங்களுடன் தொடர்புடையதாகவும் எடிங்டோணைட்டு கனிமம் காணப்படுகிறது. பிற ஆதாரங்கள் இசுக்காட்டிய புவியியலாளர் மற்றும் கனிமவியலாளர் தாமசு எடிங்டன் (1814–1859) என்பவரைக் குறிப்பிட்டன. இருப்பினும், இந்தக் கனிமம் 1825ஆம் ஆண்டில் பெயரிடப்பட்டதால், முந்தைய அங்கீகாரம் உண்மையானதாக இருக்க வேண்டும்.
# வார்ப்புரு:FEIS

<includeonly>/all.html
| website = Fire Effects Information System (FEIS)
| publisher = US Department of Agriculture (USDA), Forest Service (USFS), Rocky Mountain Research Station, Fire Sciences Laboratory
}}
}}</includeonly><noinclude>  
</noinclude>
# பாரிஜாத மரம் (கிண்டூர்)

, கிண்டூர் கிராமம், பாராபங்கி மாவட்டம், உத்தரப் பிரதேசம்]]
பாரிஜாத மரம்]]
பாரிஜாத மரம்]]  
**பாரிஜாத மரம்** (*Parijaat tree*), இதனை தமிழில் பவழமல்லி என்றும் அழைப்பர்.வட இந்தியாவில் இம்மரத்தை புனிதமாக கருதுகின்றனர். இந்தியாவின் உத்தரப் பிரதேசம் மாநிலத்தில் பாராபங்கி மாவட்டத்தில் உள்ள கிண்டூர் கிராமத்தில் மிகப்பழமையான பாரிஜாத மரம் உள்ளது. அதனை அக்கிராம மக்கள் புனித மரமாக கருதி வழிபடுகின்றனர்.  
பாரிஜாத மரத்தின் பூக்கள் வெண்மையான இதழ்களும், ஆரஞ்சு நிற காம்புகளைக் கொண்டதுமான பாரிஜாத மலர் தேவலோக மரம் ஆகும். பாரிஜாதமே பூலோகத்தில் பவளமல்லிகையாக வளர்ந்துள்ளது என புராணங்கள் கூறுகிறது. பாரிஜாத மலர்கள் இரவில் மலர்ந்து காலையில் உதிர்ந்து விடும் இந்த பூக்கள் இரவு முழுவதும் நறு
மணத்தை பரப்பும் தன்மை கொண்டது.
# பாரிஜாத மரம் (கிண்டூர்)

## புராண & இதிகாசங்களில்

இந்து தொன்மவியலில் பாரிஜாத மரம் இந்திர லோகத்தில் இருப்பதாக கூறப்படுகிறது. பாரிஜாத மலர் குறித்து பாகவத புராணம் மற்றும் மகாபாரதத்தில் விளக்கப்பட்டுள்ளது.
# நிலைபொருள்

**நிலைபொருள் / சாதன மென்பொருள் ( Firmware )** என்பது ஒரு மின்னணு சாதனத்திற்குள் நிரந்தரமாக சேமிக்கப்பட்டிருக்கும் ஒரு சிறிய சிறப்பு வகை மென்பொருள். இது அந்த சாதனத்தின் அடிப்படை இயக்கத்தை கட்டுப்படுத்தி, உதிரிப்பாகங்கள் சரியான முறையில் பணிபுரிய உதவுகிறது. உதாரணமாக, கணினியின் தாய்பலகையில் (மதர்போர்டு) உள்ள பயாஸ் (BIOS) என்பது ஒரு வகையான நிலைபொருள் ஆகும். நிலைபொருள் சாதனத்தின் உள்ளே உள்ள நினைவகத்தில் பதியப்பட்டிருக்கும், மேலும் இதை பொதுவாக பயனர்கள் அடிக்கடி மாற்றுவதில்லை. தேவையெனில் உற்பத்தியாளர் வழங்கும் புதிய பதிப்புடன் பழைய நிலைபொருளை மாற்றலாம். இப்படிப்பட்ட மேம்பாடு மூலம் சாதனத்தின் செயல்திறனை உயர்த்தவோ அல்லது புதிய அம்சங்களை சேர்க்கவோ முடியும்.  
நிலைபொருள் சாதனத்தின் உள்ளே இருக்கும் “படிக்க மட்டும் கூடிய நினைவகத்தில்” (ROM) சேமிக்கப்பட்டிருக்கும். அதனால் சாதனத்தை அணைத்தாலும் நிலைபொருள் அழியாது. இதுவே நிலைபொருளை சாதாரண மென்பொருளிலிருந்து வேறுபடுத்தும் முக்கிய அம்சம்.  
மொத்தத்தில் இது உதிரிப்பாகங்களுக்கும் பிற மென்பொருள்களுக்கும் இடையேயான பாலமாக இருந்து, சாதனம் சீராகவும் பாதுகாப்பாகவும் இயங்க உதவுகிறது.
# நிலைபொருள்

## மேம்படுத்துதல்/பராமரிப்பு

பெரும்பாலான நிலைபொருள்கள் பொதுவாக பயனரால் மாற்ற முடியாதவையாக வடிவமைக்கப்பட்டாலும், உற்பத்தியாளர்கள் அவ்வப்போது சாதன மென்பொருள் மேம்படுத்தல்களை வெளியிடுவார்கள். இந்த மேம்படுத்தல்கள், புதிய அம்சங்களைச் சேர்க்க, பாதுகாப்பு குறைபாடுகளைச் சரிசெய்ய, செயல்திறனை மேம்படுத்த, அல்லது வன்பொருள் பொருந்தக்கூடிய சிக்கல்களைத் தீர்க்க உதவுகின்றன. சாதன மென்பொருள் மேம்படுத்தல் என்பது கவனமாகச் செய்யப்பட வேண்டிய ஒரு செயல்முறையாகும், ஏனெனில் தவறான மேம்படுத்தல் சாதனத்தை செயலிழக்கச் செய்யலாம். பொதுவாக, மேம்படுத்தல் கோப்பு உற்பத்தியாளரின் இணையதளத்தில் இருந்து பதிவிறக்கம் செய்யப்பட்டு, குறிப்பிட்ட வழிமுறைகளைப் பின்பற்றி சாதனத்தில் நிறுவப்படும். சாதன மென்பொருள் பதிக்கப்பட்ட நினைவகத்தில் இருப்பதால், சாதனத்தின் சக்தி அணைக்கப்பட்டாலும் அதன் தகவல்கள் அழிக்கப்படாது, இது வன்பொருளின் நிரந்தரமான செயல்பாட்டிற்கு அடிப்படையாக அமைகிறது.
# யுஇஎப்ஐ

**யுஇஎப்ஐ - ஐக்கிய விரிவாக்கத்திற்குட்பட்ட நிலைபொருள் இடைமுகம் ( Unified Extensible Firmware Interface - UEFI )** என்பது கணினி துவங்கும் போது மின்னணு உதிரிப்பாகங்களை தொடங்க வைக்கும் ஒரு புதிய தலைமுறை நிலைபொருளாகும். பழைய காலங்களில் பயாஸ் என்பதையே பெரும்பாலும் கணினிகளில் பயன்படுத்தினர். ஆனால் அந்த பயாஸ்-க்கு சில கட்டுப்பாடுகள் இருந்தன. அவற்றைத் தீர்க்க 'ஐக்கிய விரிவாக்கத்திற்குட்பட்ட நிலைபொருள் இடைமுகம்' UEFI உருவாக்கப்பட்டது. இது வேகமாக இயங்கும், அதிக நினைவக திறனை ஆதரிக்கும், மேலும் அழகான பயனர் இடைமுகத்துடன் வருகிறது.  
'யுஇஎப்ஐ' மூலம் கணினி தொடங்கும்போது உதிரிப்பாகங்களை சரியாகச் சரிபார்த்து, பிறகு இயக்கு தளம் ஏற்றுகிறது. இது 2 டெராபைட்டுக்கும் (2TB) அதிகமான சேமிப்பிடங்களைப் பயன்படுத்த உதவுகிறது. மேலும் இது பாதுகாப்பு அம்சங்களையும் கொண்டுள்ளது — இதனால் கணினி தொடங்கும் போது தேவையற்ற அல்லது தீங்கு விளைவிக்கக்கூடிய மென்பொருள் இயங்குவதற்கான வாய்ப்பு குறையும்.  
மற்றொரு சிறப்பு அம்சம் இது மென்பொருள்களை விரிவாக்கும் வகையிலான வடிவமைப்புடன் இருப்பது. இதனால் உற்பத்தியாளர்கள் தேவையான புதிய அம்சங்களை எளிதில் சேர்க்கலாம். பழைய பயாஸ்யை விட இது வேகமாகவும், இனிமையான பயனர் இடைமுகத்துடன் இயங்கும். சாதாரணமாக கணினி இயக்கி வந்தவுடன் நீலப்பின்னணியில் விருப்பங்களை காட்டும் 'யுஇஎப்ஐ' அமைப்புகளை காணலாம். அங்கிருந்து கணினியின் தொடக்க முறையையும், உதிரிப்பாக அமைப்புகளையும் மாற்றி அமைக்கலாம்.  
சுருக்கமாகச் சொன்னால், தற்போதைய கால கணினிகளில் நிலைபொருளாக உள்ள ஒரு மேம்பட்ட நிரல் தொகுப்பு. இது வேகமான தொடக்கம், சிறந்த பாதுகாப்பு, விரிவான உதிரிப்பாக ஆதரவு, மேலும் எளிதாக மாற்றக்கூடிய தன்மையுடன் நவீன கணினிகளுக்கு பல நன்மைகளை அளிக்கிறது.
# குளோன்சில்லா

**குளோன்சில்லா ( Clonezilla )** என்பது கணினி வட்டு, தடம் (partition) அல்லது அதிலுள்ள பகுதியைக் நகல் எடுத்து வேறு இடத்தில் பாதுகாப்பாகச் சேமிக்க உதவும் ஓர் இலவச மென்பொருள். இதன் மூலம் கணினியில் உள்ள அனைத்துத் தகவல்களையும் பின்னர் தேவையான போது மீண்டும் கொண்டுவரலாம். கணினி பழுதாகும் போது அல்லது புதிய வட்டு சேர்க்கும் போது பழைய வட்டில் இருந்த கோப்புகள், அமைப்புகள், இயக்க முறைமைகள் அனைத்தையும் முழுவதுமாக மீட்டெடுக்க இது உதவுகிறது.  
குளோன்சில்லாவில் இரண்டு முக்கிய வகைகள் உள்ளன. ஒன்று தனிப்பட்ட கணினிக்கானது, மற்றொன்று ஒரே நேரத்தில் பல கணினிகளில் நகல் எடுக்க உதவுவதற்காக உள்ளது. இதைப் பயன்படுத்தி முழு வட்டையோ அல்லது தேவையான பகுதிகளை மட்டும் நகலெடுக்கலாம். இதனால் தேவையில்லாத வெற்று பகுதிகளைத் தவிர்த்து முக்கியமான தகவல்களை மட்டும் பாதுகாப்பாகச் சேமிக்கலாம். இது வேகமாகப் பணிபுரிந்து நினைவகத்தைச் சிறப்பாகப் பயன்படுத்துகிறது.  
மற்றொரு வட்டுக்கு நகல் எடுத்தல் ]]  
குளோன்சில்லாவைக் கொண்டு பல்வேறு சேமிப்பு கருவிகளில், வெளிப்புறக் கருவிகள் மற்றும் வலையமைப்பில் பின்னணிக் காப்புகளை வைத்துக்கொள்ளலாம். இதனால் தேவையான நேரத்தில் இவற்றைப் பயன்படுத்தி பழைய நிலைக்கு கணினியை எளிதாக மாற்றலாம்.  
மொத்தத்தில் குளோன்சில்லா என்பது கணினியில் உள்ள தகவல்களை பாதுகாப்பாக நகலெடுத்து பின்னர் மீட்டெடுக்க உதவும் பயனுள்ள மென்பொருள். இது கணினி பழுதாகும் போதும் புதியதாக மாற்றும் போதும் முக்கியமான தகவல்கள் அழியாமல் இருக்க உதவுகிறது.
# குளோன்சில்லா

## சிறப்பம்சங்கள்

பயாஸ் அல்லது ஐக்கிய விரிவாக்கத்திற்குட்பட்ட நிலைபொருள் இடைமுகம் இயங்குதளங்கள் இரண்டையும் ஆதரிக்கிறது .
# குளோன்சில்லா

## பயன்பாட்டுச் சிக்கல்கள்

படிப்படியான, மாறாத காப்புப்பிரதிகளை இதனுடன் செயல்படுத்த முடியாது.
# மார்வே கடற்கரை

**மார்வே கடற்கரை** (*Marvé Beach*) இந்தியாவின் மும்பை நகரில் மலாடு பகுதியின் மேற்கு புறநகரில் அமைந்துள்ளது.  
மார்வே கடற்கரை பகுதியில் மராத்தி மொழி அதிகம் பேசப்படுகிறது. கிழக்கு இந்திய சமூகத்தினர், பஞ்ச்கால்சி அல்லது சோம்வன்சி சத்ரிய பதரே மற்றும் கோலி ஆகியோர் இந்தப் பகுதியில் வசிக்கும் பூர்வீக மக்கள் ஆவர்.
# மார்வே கடற்கரை

## வசதிகள்

எசல் வேர்ல்டு, வாட்டர் கிங்டம் கேளிக்கைப் பூங்காக்கள், மற்றும் மனோரி கடற்கழி ஆகியவற்றுக்கு இக்கடற்கரையின் வடக்கு முனையிலிருந்து படகு சேவைகள் கிடைக்கின்றன. பிருகன் மும்பை மின்சாரம் மற்றும் போக்குவரத்து அமைப்பு மனோரி கடற்கழிக்கான படகு சேவையை அளிக்கிறது. மனோரி தீவுக்கு செல்லும் படகில் இரு சக்கர வாகனங்களையும் எடுத்துச் செல்லலாம். மலாடு இரயில் நிலையத்திலிருந்து (மேற்குப் பக்கம்) பிருகன் மும்பை மின்சாரம் மற்றும் போக்குவரத்து அமைப்பின் பேருந்து எண் 272 மூலமும் மார்வே கடற்கரையை அடையலாம். மூவுருளிகள் மற்றும் வாடகை கார்கள் 24 மணி நேரமும் கிடைக்கின்றன. அரசாங்கத்தால் சமீபத்தில் வழங்கப்பட்ட அனுமதிகளுடன், இந்த இடம் இப்போது மனோரி முதல் மார்வே கடற்கரை வரை கடல் இணைப்பு கட்டுமான வசதியும் செய்யப்படுகிறது.  
மார்வே கடற்கரையின் குறுகிய அகலம் மற்றும் இந்திய கடற்படை தளமான ஐஎன்எசு அம்லா இருப்பதால், இங்கு போக்குவரத்து தடைசெய்யப்பட்டுள்ளது. மிக விரைவான நீரோட்டங்கள் மற்றும் மூழ்கும் மணல் இருப்பதால் கடற்கரை நீச்சலுக்கு பாதுகாப்பானது அல்ல.
# மார்வே கடற்கரை

## வரலாறு

அக்சா கடற்கரையிலிருந்து மார்வே கடற்கரை வரையிலான நிலப்பரப்பு, சால்செட்டு மேற்கு கடற்கரையை ஒட்டி அமைந்துள்ள பல தீவுகளில் ஒன்றாக இருந்தது. இந்தத் தீவுகள் 1808 ஆம் ஆண்டு வரை தனித்தனியாக இருந்ததாகத் தெரிகிறது. 1882 ஆம் ஆண்டு தானாவின் பழைய அரசிதழில் எழுதப்பட்ட நேரத்தில், குறைந்த அலைகளின் போது இடையில் உள்ள அலை நுழைவாயில்களைக் கடந்து நடந்து செல்வதன் மூலம் இந்த தீவுகளை அடைய முடியும்.
# பிஎஃப்சென்ஸ்

**பிஎஃப்சென்ஸ் ( pfSense Firewall / Router )** என்பது ஒரு திறந்த மூல தீச்சுவர் வலையமைப்பு பாதுகாப்பு மென்பொருள் ஆகும். இது கணினியை அல்லது மெய்நிகர் இயந்திரத்தை பயன்படுத்தி பாதுகாப்பான வலையமைப்பை உருவாக்க உதவுகிறது . இது சாதாரண கணினியில் இதை நிறுவி, அந்தக் கணினியை ஒரு பாதுகாப்பான வலையமைப்பு தீச்சுவர் சாதனமாக மாற்றுகிறது.  
பிஎஃப்சென்ஸ் மூலம் இணைய வேகத்தைக் கண்காணிக்கலாம், தேவையில்லாத இணைய முகவரிகளைத் தடுக்கலாம், மேலும் வெளியிலிருந்து வரும் தீங்கு விளைவிக்கக்கூடிய தாக்குதல்களைத் தடுக்கும் தீச்சுவர் பாதுகாப்பு வேலி அமைக்கலாம். இது வெறும் இணையம் பகிர்வதற்காக மட்டுமல்ல — இது இணைய இணைப்பை வேகமாகவும், பாதுகாப்பாகவும், ஒழுங்காகவும் வைத்திருக்க உதவுகிறது.
# பிஎஃப்சென்ஸ்

## செயல்பாடு

பிஎஃப்சென்ஸ் உள்வரும் மற்றும் வெளிச்செல்லும் வலையமைப்புப் போக்குவரத்தை வடிகட்டவும் கட்டுப்படுத்தவும் வடிவமைக்கப்பட்ட ஒரு விரிவான அம்சத் தொகுப்பைக் கொண்டுள்ளது. இதன் முதன்மைச் செயல்பாடு ஒரு தீச்சுவராக செயல்பட்டு அங்கீகரிக்கப்படாத அணுகலைத் தடுப்பதும், தீங்கிழைக்கும் தாக்குதல்களில் இருந்து உள் வலையமைப்பைப் பாதுகாப்பதுமாகும். குறிப்பிட்ட ஐபி முகவரிகள், துறைமுகங்கள்(Ports) அல்லது நெறிமுறைகளின் அடிப்படையில் போக்குவரத்தை அனுமதிக்கவோ அல்லது தடுக்கவோ விதிகளை அமைக்க முடியும். இது ஒரு திசைவியாகவும்(Router) செயல்படுகிறது, உள் வலையமைப்புக்கும் இணையத்திற்கும் இடையில் தரவுப் பொட்டலங்களை வழிநடத்துகிறது. மேலும் இது ஒரு இணைப்பு மேலாண்மைச் சேவையகமாகவும் செயல்பட முடியும், பல இணைய இணைப்புகளை ஒரே நேரத்தில் நிர்வகித்து, அதிக நம்பகத்தன்மையையும் வேகத்தையும் வழங்குகிறது.  
பாதுகாப்பு அம்சங்களில் ஊடுருவல் தடுப்பு அமைப்புகள் (IPS), மெய்நிகர் தனியார் வலையமைப்பு (VPN) சேவையகங்கள் (இது தொலைதூரத்தில் இருந்து பாதுகாப்பாக உள் வலையமைப்பை அணுக அனுமதிக்கிறது), வலை உள்ளடக்க வடிகட்டுதல் மற்றும் பல்வேறு வகையான தாக்குதல்களில் இருந்து பாதுகாக்கும் திறன்கள் ஆகியவை அடங்கும். வலையமைப்பு நிர்வாகிகள் தங்கள் வலையமைப்பின் செயல்திறனை விரிவாகக் கண்காணிக்கவும், பதிவுகளைப் பார்க்கவும், நிகழ்நேர புள்ளிவிவரங்களைப் பெறவும் இது வழிவகை செய்கிறது. இதன் கட்டற்ற மென்பொருள் தன்மை, பயனர்களுக்குத் தங்கள் தேவைகளுக்கு ஏற்ப மென்பொருளை மாற்றியமைக்கவும், மேம்படுத்தவும் சுதந்திரம் அளிக்கிறது, மேலும் ஒரு பெரிய சமூக ஆதரவையும் வழங்குகிறது. இது சிறிய வீடுகள் முதல் பெரிய நிறுவனங்கள் வரை பல்வேறு அளவிலான வலையமைப்புகளில் பயன்படுத்தப்படுகிறது, செலவு குறைந்த மற்றும் நெகிழ்வான வலையமைப்புப் பாதுகாப்புத் தீர்வாக அமைகிறது.
# பிஎஃப்சென்ஸ்

## முக்கிய அம்சங்கள்

- இணைய போக்குவரத்து ஒழுங்குபடுத்தல் (Network Traffic Shaping)  
- பாதுகாப்பான மெய்நிகர் தனியார் பிணையம் (VPN)  
- இணைய முகவரிகள் மறுமாற்றம் (NAT)  
- பல வழி பெரும்பரப்பு வலையமைப்புகள் (multi‑WAN)  
- மெய்நிகர் குறும்பரப்புப் பிணையம் (VLAN)  
- இடைநிலை பதிவு வலைதளம் (captive portal)  
- விரைவான களப் பெயர் முறைமை (dynamic DNS)  
- கட்டுப்பாடான தீச்சுவர் வழிமாற்றம் (stateful firewall)
# மனோரி கடற்கழி

**மனோரி கடற்கழி** (*Manori Creek*) என்பது இந்தியாவின் வடக்கு மும்பையில் உள்ள சால்செட்டு தீவின் ஒரு சிற்றோடையாகும். மலாடு கடற்கழி என்ற பெயராலும் இது அறியப்படுகிறது. மேலும் வடக்கே இச்சிற்றோடை கோராய் கடற்கழி என்ற பெயரால் அழைக்கப்படுகிறது. தகிசர் ஆறு இந்த சிற்றோடைக்குள் பாய்கிறது.  
2017ஆம் ஆண்டு மே மாதத்தில் தேசிய சுற்றுச்சூழல் பொறியியல் ஆராய்ச்சி நிறுவனம் இரண்டு ஆண்டுகளாக மேற்கொண்ட ஆய்வில், சுத்திகரிக்கப்படாத கழிவுநீர் மற்றும் நகர்ப்புற கழிவுளை வெளியேற்றுவதால் ஏற்படும் சதுப்புநில காடுகள் கட்டுப்பாடில்லாமல் வளர்வதால் மனோரி, தானே மற்றும் மலாடு சிற்றோடைகள் அடைபட்டுள்ளதாகக் கண்டறியப்பட்டது. சதுப்புநிலக் காடுகளில் பார வண்டிகள் நிறைய பாறைகள் மற்றும் சேற்றைக் கொட்டியதைத் தொடர்ந்து, 2024ஆம் ஆண்டு சூன் மாதத்தில் ரோல்-ஆன் ரோல்-ஆஃப் கப்பல்களுக்காக மும்பை கடல்சார் வாரியம் துறைமுக அணைக் கரை கட்டுமானத்திற்கு முயன்றபோது மனோரியில் சிற்றோடை மீட்பு தொடர்பாக ஒரு சர்ச்சை வெடித்தது.. சூலை மாத இறுதியில், மத்திய சுற்றுச்சூழல் அமைச்சகம், மனோரி கடற்கழியில் சட்டவிரோதமாக மேற்கொள்ளப்பட்ட மீட்பு குறித்து ஆராய மகாராட்டிர கடலோர மண்டல மேலாண்மை ஆணையத்திற்கு கடிதம் எழுதியது. 2007 ஆம் ஆண்டு அறிஞர்கள் குழு நடத்திய ஆய்விலும், நீரின் தரம் மோசமடைந்துள்ளதாக தெரிவிக்கப்பட்டுள்ளது.
# மலையாற்றூர் ராமகிருஷ்ணன்

**மலயாற்றூர் ராமகிருஷ்ணன்** (*Malayattoor Ramakrishnan*) (27 மே 1927 - 27 டிசம்பர் 1997) என்ற புனைபெயரால் நன்கு அறியப்பட்ட **கே. வி. ராமகிருஷ்ண ஐயர்**, என்பவர் மலையாள இலக்கியவாதி, எழுத்தாளர், கேலிச்சித்திரக்காரர், வழக்கறிஞர், நீதித் துறை நடுவர், இந்திய ஆட்சிப் பணி அதிகாரி ஆவார். இவர் தனது புதினங்கள், சிறுகதைகள், வாழ்க்கை வரலாற்று ஓவியங்களுக்காக மிகவும் பிரபலமானவர். *யந்திரம்*, வேருகள், *யட்சி* , *சர்வீஸ் ஸ்டோரி - என்டே ஐஏஎஸ் தினங்கள்* ஆகிய இவரது படைப்புகளுக்காக அறியப்படுகிறார். 1967 ஆம் ஆண்டு இவர் புதினத்துக்கான கேரள சாகித்திய அகாதமி விருதைப் பெற்றார். 1979 ஆம் ஆண்டு வயலார் விருதையும் இவர் பெற்றார்.
# மலையாற்றூர் ராமகிருஷ்ணன்

## வாழ்க்கை வரலாறு

பணியாற்றிய இடமும்]]
மலயாற்றூர் ராமகிருஷ்ணன் 1927 ஆம் ஆண்டு மே 27 ஆம் நாள், பிரித்தானிய இந்தியாவின் மதராஸ் மாகாணத்தின் மலபார் மாவட்டத்தில் பாலக்காடு அருகே கல்பாத்தி தேர்த் திருவிழாவிற்குப் பெயர் பெற்ற கல்பாத்தி என்ற சிற்றூரில் பிறந்தார். அரசு அதிகாரியான கே. ஆர். விஸ்வநாத ஐயர், ஜானகி அம்மாள் இணையரின் ஆறு குழந்தைகளில் ஒருவராக தமிழ் குடும்பத்தில் பிறந்தார். பின்னர் அந்தக் குடும்பம் பெரியாற்றங் கரையோரத்தில் சேரநல்லூருக்கு அருகிலுள்ள தோட்டுவாவில் குடியேறியது. இவரின் தந்தை கேரளத்தின் பல இடங்களில் பணிபுரிந்ததால், இவரது பள்ளிப் படிப்பு கேரளத்தின் பல்வேறு பள்ளிகளில் நடந்தது. இவர் தனது கல்லூரிப் படிப்பை ஆலுவாவில் இயூனியன் கிறித்தவக் கல்லூரியில் தொடங்கினார். அங்கு பிரபல விமர்சகர் குட்டிப்புழா கிருஷ்ணப் பிள்ளையிடம் படிக்கும் வாய்ப்பு கிடைத்தது. இந்தக் காலகட்டத்தில்தான், இவர் இந்திய விடுதலை இயக்கத்தில் கலந்துகொண்டார். அதற்காக ஒரு வாரம் சிறையில் அடைக்கப்பட்டார். பின்னர், திருவனந்தபுரம் பல்கலைக்கழகக் கல்லூரியில் பட்டம் பெற்றார். மேலும் சிறிது காலம் தான் படித்த ஆலுவாவில் உள்ள இயூனியன் கிருத்துவக் கல்லூரியிலேயே ஆசிரியராகப் பணியாற்றினார். பின்னர், கேரளம் திரும்பி, மீண்டும் வழக்கறிஞராக தனது வாழ்க்கையைத் தொடங்கினார். இந்த நேரத்தில்தான் இவர் 1954 ஆம் ஆண்டு கேரள சட்டமன்றத் தேர்தலில் பெரும்பாவூர் சட்டமன்றத் தொகுதியில் போட்டியிட்டு தோல்வியடைந்தார். அதைத் தொடர்ந்து, ஃபிரீ பிரஸ் ஜர்னலின் துணை ஆசிரியராக மீண்டும் மும்பைக்குத் திரும்பினார். அதன் மாலைச் செய்தித்தாளில் சிறு கட்டுரைகளை எழுதத் தொடங்கினார். ஆனால் மீண்டும் கேரளத்திற்குத் திரும்பியதால் மும்பையில் தங்கிய காலம் மீண்டும் குறுகியதாக இருந்தது. விரைவில், நகராட்சி ஆணையர் தேர்வில் தேர்ச்சிப் பெற்றார், ஆனால் இடதுசாரி சித்தாந்தத்தின் மீது இவர் கொண்டிருந்த சாய்வு காரணமாக வேலை கிடைக்கவில்லை. இருப்பினும், சட்டப் பணிகளில் நீதித் துறை நடுவர் தேர்வில் முதல் தரவரிசையில் தேர்ச்சி பெற்றார். மேலும் நீதித் துறை நடுவராகப் பணியாற்றிக்கொண்டே, 1957 இல் இந்திய ஆட்சிப் பணிக்கான குடிமைப் பணி தேர்வில் தேர்ச்சி பெற்றார். இ.ஆ.ப. வாழ்க்கையில் பல்வேறு பதவிகளில் இருந்தார். பின்னர் எழுத்தில் கவனம் செலுத்துவதற்காக பணியில் இருந்து விலகினார். பிரபல மலையாள திரைப்பட நடிகரான ஜெயராம், இவரது மருமகன் ஆவார்.
# மலையாற்றூர் ராமகிருஷ்ணன்

## மரபு

அரசு நிர்வாகப் பணி வாழ்க்கையைத் தவிர, ராமகிருஷ்ணன் இதழ்கள், இலக்கியம், கேலிச்சித்திரங்கள், திரைப்படங்கள் ஆகிய துறைகளில் பங்களிப்புகளைச் செய்துள்ளார். இந்தப் புதினம் பின்னர் வி. அப்துல்லா என்பவரால் ஆங்கிலத்தில் மொழிபெயர்க்கப்பட்டு ஓரியண்ட் லாங்மேன் பதிப்பகத்தால் வெளியிடப்பட்டது. இரண்டு ஆண்டுகளுக்குப் பிறகு, இவர் மல்லேசுவரம் மலைகளில் வாழும் அட்டப்பாடியின் ஆதிவாசிகளின் வாழ்க்கை முறையை அடிப்படையாகக் கொண்ட பொன்னி (1967) என்ற புதினத்தை வெளியிட்டார். 1981 ஆம் ஆண்டு, எழுத்துப் பணியில் கூடுதல் கவனம் செலுத்துவதற்காக இந்திய ஆட்சிப் பணியிலிருந்து விலகினார். 1981 முதல் 1997 வரையிலான காலகட்டத்தில்தான் இவரது மிகவும் பிரபலமான படைப்புகளான *யட்சி*, *யந்திரம்*, *நெட்டூர் மாத்தோம்,* *அமிர்தம் தேடி* ஆகியவை எழுதப்பட்டன. இவர் ஒரு ஆட்சிப் பணி அதிகாரியாக தனது வாழ்க்கையின் நினைவுகளை ஆவணப்படுத்தும் விதமாக *சர்வீஸ் ஸ்டோரி - என்டே ஐஏஎஸ் தினங்கள்* என்ற புத்தகத்தை எழுதினார்.  
ராமகிருஷ்ணன் 1968 ஆம் ஆண்டு பு. பாஸ்கரன் இயக்கிய *லட்சப்பிரபு* என்ற திரைப்படத்தின் மூலம் திரைப்படத் துறையிலும் நுழைந்தார். அப்படத்திற்கான கதை, திரைக்கதை, உரையாடலை எழுதினார். ஒட்டுமொத்தமாக, ''சாயம், காயத்ரி, பஞ்சமி, கல்கி போன்ற நான்கு படங்களுக்கு திரைக்கதை உரையாடலை எழுதினார். யட்சி, செம்பரதி, பொன்னி, சரபஞ்சரம், ஐயர் தி கிரேட், அகம் ஆகிய ஆறு படங்களும் இவரது கதையை அடிப்படையாகக் கொண்டவை. 1982 ஆம் ஆண்டு எம்.ஓ. ஜோசப் தயாரித்த 'ஒடுக்கம் தொடங்கம்' திரைப்படத்தின் வழியாக இயக்குநராக ஆனார். இப்படம் இவரது கதையை அடிப்படையாகக் கொண்டது. இவரே இந்தப் படத்திற்கான திரைக்கதை, உரையாடல் போன்றவற்றை எழுதினார். இரண்டு திரைப்படப் பாடல்களையும் இவர் எழுதியுள்ளார். ஒன்று இவரது இயக்கத்தில் வெளியான 'ஒடுக்கம் தொடங்கம்' படத்திற்கும் மற்றொன்று 'கல்கி' படத்திற்கும் ஆகும்.
# மலையாற்றூர் ராமகிருஷ்ணன்

## விருதுகளும் கௌரவங்களும்

1967 ஆம் ஆண்டு கேரளச் சாகித்திய அகாதமி இவது வேருகள் புதினத்தை அந்த ஆண்டுக்கான சிறந்த புதினமாக தேர்ந்தெடுத்தது. 1979 ஆம் ஆண்டு *"யந்திரம்"* என்ற புதினத்துக்காக வயலார் விருதைப் பெற்றார். மலயாற்றூர் ராமகிருஷ்ணன் பெயரில் ஒரு அறக்கட்டளை நிறுவப்பட்டது. அது இரண்டு விருதுகளை வழங்குகிறது. நுண்கலைகளில் சிறந்து விளங்குபவர்களுக்கு ஒரு விருதாக *மலயாற்றூர் ஓவியம் மற்றும் சிற்ப விருது* என்னும் விருதும், மலையாள மொழியின் சிறந்த இலக்கியத்துக்கு *மலயாற்றூர் விருது* என்ற விருதும் வழங்கப்படுகிறது. பிரபல ஓவியரும், சிற்பியுமான எம். வி. தேவன் மலயாற்றூர் ஓவியம் மற்றும் சிற்பக்கலை விருதைப் பெற்றவர்களில் ஒருவராவார். அதே நேரத்தில் பிரபா வர்மா, தா. தா. இராமகிருஷ்ணன், பெரும்பதவம் ஸ்ரீதரன் ஆகியோர் இவரது பெயரிலான இலக்கிய விருதைப் பெற்றவர்களில் குறிப்பிடத்தக்கவர்களாவர்.
# மலையாற்றூர் ராமகிருஷ்ணன்

## நூல் பட்டியல்

### புதினங்கள்

- டோக்டர் வேழாம்பல் (1964)
- வேருகள் (1966)
- யக்ஷி (1967)
- பொன்னி (1967)
- துவந்த்வயுத்தம் (1970)
- யந்த்ரம் (நோவல்) (1976)
- அநந்தசர்ய (1988)
- நெட்டூர் மடம் (1988)
- மிருதியுடெ கவாடம் (1989)
- ஆறாம் விரல்
- ஸ்வரம்
- முக்திசக்ரம்
- மனசிலெ மாணிக்யம்
- அம்ருதம் தேடி
- அஞ்சு சென்ற்
- துடக்கம் ஒடுக்கம்
- அநன்தயாத்ர
- ரக்தசந்தனம்
- ராத்ரி
- மிருதுலபிரபு
- சிரஸ்சில் வரச்சத்
- விஷபீஜம்
# மலையாற்றூர் ராமகிருஷ்ணன்

## நூல் பட்டியல்

### சிறுகதைகள்

- ஆத்யத்தெ கேஸ் (1952)
- அவகாசி (1956)
- சூசிமுகி (1957)
- வேருகள்க்கொரநுபந்தம்
- பிரிகேடியர் கதகள்
- பிரிகேடியரும் பெண்மறுகும்
- தெரிந்தெடுத்த கதைகள்
- அறபியும் ஒட்டகவும்
- பறக்குன்ன தளிக
- நால் அஞ்ச்
- மலபார் ஹில்லும் பொறாட் றோடும்
- பாம்ப்
- ஸ்புட்நிக்கும் கோட்டி தோமசும்
- ஷெர்லக்ஹோம்ஸ் கதைகள்
# மலையாற்றூர் ராமகிருஷ்ணன்

## நூல் பட்டியல்

### பிற

- நம்முடெ சிக்ஷாநியமம் (1958)
- சர்வீஸ் ஸ்டோரி - எந்றெ ஐ.எ.எஸ். தினங்கள் (1986)
- ஓர்ம்மகளுடெ ஆல்பம் (1996)
# மலையாற்றூர் ராமகிருஷ்ணன்

## நூல் பட்டியல்

### மொழிபெயர்ப்புகள்

- மஞ்ஞமுகம்
Original Title :- The Adventure of the Yellow Face by Sir Arthur Conan Doyle
- நாடோடிக்கப்பலில் நாலுமாசம்
# மலையாற்றூர் ராமகிருஷ்ணன்

## நூல் பட்டியல்

### பிற மொழிகளுக்கு மொழிபெயர்க்கபட்டவை

-
-
-
# மலையாற்றூர் ராமகிருஷ்ணன்

## திரைப்படங்கள்

### இயக்கம்

- *ஒடுக்கம் துடக்கம்*
# மலையாற்றூர் ராமகிருஷ்ணன்

## திரைப்படங்கள்

### திரைக்கதை, உரையாடல்

- *லட்சபிரபு*
- *சாயம்*
- *காயத்ரி*
- *பஞ்சமி*
- *கல்கி*
- *ஒடுக்கம் துடக்கம்*
# மலையாற்றூர் ராமகிருஷ்ணன்

## திரைப்படங்கள்

### கதை

- *இலட்சப்பிரபு*
- *சாயம்*
- *காயத்திரி*
- *பஞ்சமி*
- *கல்கி*
- *ஒடுக்கம் துடக்கம்*
- *யட்சி*
- *செம்பரத்தி*
- *பொன்னி*
- *சரபஞ்சாரம்*
- *ஐயர் தி கிரேட்*
- *அகம்*
# இராமபுரத்து வாரியார்

**இராமபுரத்து வாரியர்** (*Ramapurathu Warrier*) (1703-1753) மலையாள மொழியில் " வஞ்சிப்பாட்டு " அல்லது படகுப் பாடல் வடிவத்தின் முன்னோடியாகக் கருதப்படுகிறார். வஞ்சிப்பாட்டு என்பது முழுக்க முழுக்க திராவிட பாணியான *நாதோ நாதா*வில் இயற்றப்பட்ட நாட்டுப்புற தோற்றத்தின் ஒரு கவிதை வடிவமாகும்.
# இராமபுரத்து வாரியார்

## சொந்த வாழ்க்கை

கேரளாவின் கோட்டயம் மாவட்டத்தில் மீனச்சில் வட்டத்தில் பாலை அருகிலுள்ள இராமபுரம் என்னும் ஊரில் 1703-இல் பிறந்தார். இவரது உண்மையான பெயர் சங்கரன் என்பதாகும்.
# மாகிம் கடற்கழி

**மாகிம் கடற்கழி** (*Manori Creek*) என்பது இந்தியாவின் மும்பை புறநகர்ப் பகுதியில் உள்ள ஒரு சிற்றோடை ஆகும். உள்ளூரில் பந்த்ரா சி காதி என்றும் இந்த கழிமுகம் அழைக்கப்படுகிறது. மித்தி ஆறு இந்த சிற்றோடைக்குள் பாய்ந்து, பின்னர் மாகிம் விரிகுடாவில் கலக்கிறது. பம்பாய் நகரத்திற்கும் புறநகர்ப் பகுதிகளுக்கும் இடையிலான எல்லையை மாகிம் கடற்கழி உருவாக்குகிறது. சதுப்பு நிலங்களால் சூழப்பட்டு ஒரு சிறிய சுற்றுச்சூழல் மண்டல அமைப்பைக் கொண்டுள்ளது.  
இப்போது மாகிம் கடற்கழியின் இருபுறமும் பெருநிறுவன அலுவலகங்களுடன் பாந்த்ரா குர்லா வளாகம் அமைந்துள்ளது.  
இச்சிற்றோடையின் ஆழம் 15 அடி (4.6 மீ).  
சுத்திகரிக்கப்படாத தொழிற்சாலை கழிவுகள் மாகிம் கடற்கழியில் கொட்டப்படுவதால், சிற்றோடையின் நீர் துர்நாற்றம் வீசுகிறது. சமீபத்திய ஆண்டுகளில், நீர்நிலைகளைச் சுற்றியுள்ள சேரிகளில் காளான்கள் பெருகி வருவது மும்பையின் சுற்றுச்சூழல் அமைப்புக்கு இன்றியமையாத இச்சதுப்புநில சுற்றுச்சூழல் அமைப்பின் மீது கவலையை ஏற்படுத்தியுள்ளது. இங்கு ஏராளமான அத்துமீறல்கள் நடந்துள்ளன. மேலும் டைம்சு ஆஃப் இந்தியா செய்தித்தாள் 2021ஆம் ஆண்டில் தொடர் கட்டுரைகள் மூலம் இவற்றை அம்பலப்படுத்தியுள்ளது.  
2006 ஆம் ஆண்டில், மாகிம் கடற்கழியின் நீர் "இனிப்பாக" மாறிவிட்டதாக ஆயிரக்கணக்கானோர் கூறியதால், இது ஒரு பிரபலமான தளமாகவும் இருந்தது.
# பிரம்மானந்த சுவாமி சிவயோகி

**கரத் கோவிந்த மேனன்** (*Karatt Govinda Menon*) (26 ஆகஸ்ட் 1852 &ndash; 10 செப்டம்பர் 1929), **பிரம்மானந்த சுவாமி சிவயோகி** என்றும் நன்கு அறியப்பட்ட இவர், இன்றைய கேரளாவைச் சேர்ந்த ஒரு இந்தியத் துறவி ஆவார். இவர் 1918 இல் ஆனந்த மகா சபையை நிறுவினார். இவர் ஆனந்ததர்சம் அல்லது ஆனந்தமதம் (பேரின்ப மதம்) என்பதை முன்மொழிந்தார்.  
கேரளாவில் உள்ள பிரம்ம சமாஜத்தின் சமூக சீர்திருத்தவாதியும், பிரச்சாரகரும், சுகனவர்த்தினி இயக்கத்தின் நிறுவனருமான அய்யத்தான் கோபாலன், இவரது ஆன்மீக மற்றும் இலக்கிய அறிவை அங்கீகரித்து இவருக்கு "பிரம்மானந்த சுவாமிகள்" என்று பெயரிட்டார். வாக்பதானானந்தா, அய்யத்தன் கோபாலனின் வேண்டுகோளின் பேரில் *பிரம்மசங்கீர்த்தனம்* (பிரம்ம பிரார்த்தனைக் கூட்டங்களின் போது பாடப்படும் பிரார்த்தனைப் பாடல்) என்ற கவிதையை எழுதியதற்காகவும், பிரம்ம சமாஜத்தின் கொள்கைகளை விரிவுபடுத்தியதற்காகவும் கௌரவிக்கப்பட்டார். 1891 ஆம் ஆண்டு ஆலத்தூரில் ‘சித்தாசிரமம்’ என்ற பெயரில் ஒரு ஆசிரமத்தைத் தொடங்கினார். ஆனந்தம் (மகிழ்ச்சி அல்லது பேரின்பம்) எந்தவொரு மனித நடவடிக்கையின் தொடுகல்லாக இருக்க வேண்டும் என்ற கோட்பாட்டை இவர் முன்வைத்தார். இவர் தலைமை தாங்கிய இயக்கம் கேரள சீர்திருத்த இயக்கத்தில் முக்கியப் பங்கு வகித்தது.
# பிரம்மானந்த சுவாமி சிவயோகி

## சுயசரிதை

பிரம்மானந்த சிவயோகி 1852 ஆகஸ்ட் 26 அன்று கேரளாவின் பாலக்காடு மாவட்டத்தில் உள்ள கொல்லங்கோடு என்ற சிறிய கிராமத்தில் பிறந்தார். இவர் "கரத்" குடும்பத்தைச் சேர்ந்த நானி அம்மா மற்றும் வல்லங்கியில் உள்ள குன்னத் ரவுன்னியாரத்தின் குஞ்ஞிகிருஷ்ண மேனன் ஆகியோரின் ஒன்பதாவது மகனாவார். இவருக்கு ஒன்பது சகோதரர்களும் ஒரு சகோதரியும் இருந்தனர். தனது குழந்தை பருவத்தில் கோவிந்தன்குட்டி என்று அழைக்கப்பட்டார். இவரது தாயார் மதத்தின் கொள்கைகளை கண்டிப்பாக பின்பற்றிய ஒரு பக்தியுள்ள நாயர் பெண்மணி ஆவார். இவரது பெற்றோரும் மற்ற குடும்ப உறுப்பினர்களும் இயற்கையாகவே பழமைவாதத்தை நோக்கி இவரைத் தூண்டினர். கோவிந்தன்குட்டி ஒரு நாயர் சிறுவனின் அனைத்து பாரம்பரிய வாழ்க்கையையும் ஏற்றுக்கொண்டார். அவர் கோயில்களுக்குச் சென்று, தனிப்பட்ட கடவுள்களை வழிபட்டார். பிரார்த்தனைச் சடங்குகள் உட்ப்ட பிற மத பழக்கவழக்கங்களில் ஈடுபட்டார். கொல்லங்கோடு வாரியம் தொடக்கப்பள்ளிக்கு அனுப்பப்பட்டார். இந்தக் காலகட்டத்தில் கேரளாவில் கல்வித் துறையில் பல மாற்றங்கள் நிகழ்ந்தன. ஆனால் பெரும்பாலானவர்களுக்கு ஆங்கிலக் கல்வியின் முக்கியத்துவம் தெரியாது. சமசுகிருத அறிஞர்கள் எல்லா இடங்களிலும் மதிக்கப்பட்டனர். மாணவர்கள் வழக்கமாக சமசுகிருத அறிஞர்களின் இல்லத்திற்கு சென்று மொழியை கற்று கொள்வார்கள். பத்மநாப சாஸ்திரி என்பவர் கோவிந்தன்குட்டிக்கு வழிகாட்டியாக இருந்தார். இவரது தந்தை தனது மகனை சமசுகிருதத்தில் உயர் கல்வி பயில கூடலூர் அனுப்பினார். இவர் தனது குருவிடமிருந்து இலக்கணம், கவிதை மற்றும் கவிதைகளைப் படித்தார். இந்தக் காலகட்டத்தில் இவர் தனது கவிதை மேதமையை வெளிப்படுத்தினார். மேலும், இந்து வேதங்கள் மற்றும் தமிழ் மொழியில் நன்கு தேர்ச்சி பெற்றார். இவரது ஆரம்பகால வாழ்க்கையிலோ அல்லது குழந்தைப் பருவத்திலோஇவரது பகுத்தறிவு அல்லது நாத்திகவாதம் பற்றிய பிற்கால நம்பிக்கைகளின் கண்கவர் அல்லது எந்த அறிகுறியும் இல்லை.
# பிரம்மானந்த சுவாமி சிவயோகி

## ஆசிரியர் பணி

தனது சமசுகிருதப் படிப்புக்குப் பிறகு, கரத் கோவிந்த மேனன் எர்ணாகுளத்திற்குச் சென்று அங்கு சமசுகிருதம் கற்பிக்கும் ஆசிரியராக சேர்ந்தார். எர்ணாகுளத்தில் சிறுது காலம் தங்கியிருந்ததும், பல்வேறு கலாச்சாரங்களைக் கொண்ட பலருடன் பழகியதும் இவரது கண்ணோட்டத்தை விரிவுபடுத்தியது. கேரளாவில் பிரம்ம சமாஜத்தின் தலைவரும் பிரச்சாரகருமான அய்யத்தான் கோபாலனின் கொள்கைகளால் இவர் பெரிதும் ஈர்க்கப்பட்டார். கடவுள், மதம் மற்றும் பாரம்பரியம் குறித்த இவரது அணுகுமுறை மெதுவாக மாற்றத்திற்கு உட்பட்டது.  
மேலும் கோழிக்கோடு பூர்வீக உயர்நிலைப் பள்ளியில் சமசுகிருத ஆசிரியராக தனது வாழ்க்கையைத் தொடங்கினார். இந்தக் காலகட்டத்தில் கோழிக்கோட்டில் பிரம்ம சமாஜத்தின் ஒரு கிளை செயல்பட்டு வந்தது. பிரம்ம சமாஜத்தின் மூலம் ஏற்பாடு செய்யப்பட்ட விவாதங்களில் கோவிந்த மேனன் பங்கேற்றார். இவர் பிரம்ம சமாஜத்திற்கு அடிக்கடி வருகை தந்தார். அய்யத்தன் கோபாலன் மற்றும் மலபார் பிரம்ம சமாஜிகளின் வேண்டுகோளின் பேரில் *பிரம்மசங்கீர்த்தனம்* என்ற புத்தகத்தை எழுதினார். கோழிக்கோட்டில் தங்கியிருந்தபோது ஆங்கிலத்திலும் தேர்ச்சி பெற்றார். சாதி என்பது சமூகத்திற்கு தீங்கு விளைவிக்கும் ஒரு அமைப்பு என்பதை இவர் உணர்ந்தார். பாரம்பரிய இந்து சமூகத்தின் சடங்குகளிலிருந்து இவர் மெதுவாக வெளிப்பட்டார். தத்துவ ரீதியாக இந்து சமயத்திலிருந்து விலகினார். பின்னர் கோழிக்கோடு பள்ளியிலிருந்து வெளியேறி ஆலத்தூரில் ஒரு நடுநிலைப் பள்ளியில் சேர்ந்தார். அதற்குள் இவர் "பிரம்மானந்த சுவாமிகள்" என்ற பெயரில் பரவலாக அங்கீகரிக்கப்பட்டார்.
# பிரம்மானந்த சுவாமி சிவயோகி

## சமூக சீர்திருத்த நடவடிக்கைகள்

படிப்படியாக இவர் இராஜயோக பயிற்சியினை செய்யத் தொடங்கினார். இந்த நேரத்தில், இவர் துறவு வாழ்க்கையைத் தழுவி, ஆலத்தூரில் உள்ள தனது இல்லத்திற்கு சித்தாசிரமம் என்று பெயரிட்டார். சிவயோகி 1907 ஆம் ஆண்டில் தனது கற்பித்தல் தொழிலை நிறுத்திவிட்டு, தனது ஆன்மீக பணியுடன் தொடர்புடைய நடவடிக்கைகளில் முழுமையாக ஈடுபட்டார். 1907 ஆம் ஆண்டில் ஆலத்தூரில் சித்தாசிரம் என்ற ஆன்மீக நிறுவனத்தை நிறுவினார். ஆலத்தூரில் குடியேறிய பிறகு பிரம்மானந்த சிவயோகியின் புரட்சிகர நடவடிக்கைகள் துரிதப்படுத்தப்பட்டன. ஆனந்தமதம் (பேரின்பத்தின் மதம்) என்ற இயக்கத்தைத் தொடங்கிய இவர், ஆனந்தமதத்தின் கொள்கைகளைப் பரப்புவதற்காக கேரளாவின் சில பகுதிகளில் சுற்றுப்பயணம் மேற்கொண்டார். இவரது மனைவி தவுக்குட்டியம்மா இவரது முதன்மையான சீடராக ஆனார். மேலும் அவருக்கு யோகினிமாதா என்ற பட்டம் கிடைத்தது.  
ஒரு சமூக சீர்திருத்தவாதியாக, பிரம்மானந்த சிவயோகி ஒருபோதும் மேடைகளில் தோன்றவில்லை. ஆனால் பெரும் மக்களிடையே உரையாற்றினார். மூடநம்பிக்கைகள் மற்றும் அறியாமையிலிருந்து தங்களை விடுவித்துக் கொள்ள மக்களுக்கு அறிவூட்டுவதும் அவர்களுக்குக் கற்பிப்பதும் இவரது முக்கிய நோக்கமாக இருந்தது. அவர் ஒரு சமசுகிருத அறிஞராக இருந்தபோதிலும், சமூகத்தில் அவர்களின் உண்மையான நிலையை சாமானிய மக்களுக்கு உணர்த்துவதற்காக, இவர் எளிய மலையாள மொழியை விரும்பினார். மூடநம்பிக்கைகளும் தீய பழக்கவழக்கங்களும் சாமானிய மக்களை பாதித்ததாக பிரம்மானந்த சிவயோகி நம்பினார். மனிதகுலத்தின் அசல் உலகளாவிய மதம் "ஆனந்தம்" மட்டுமே என்ற அறிவின் மூலம் மதப் பகைமையையும் துயரத்தையும் முடிவுக்குக் கொண்டுவர முடியும் என்றும் கருதினார். சிவயோகியின் நேரடி சீடர்களான வி, கே, கோம்பி அச்சன், சிவராமகிருஷ்ண ஐயர், ஜி. கிருஷ்ண ஐயர், சூரியநாராயண சர்மா, பி. ஏ. ஆனந்தன், வாக்பதாநந்தா, இராம வாரியர் ஆகியோர் இவரது கொள்கைகள் குறித்து பிரச்சாரம் செய்யத் தொடங்கினர்.
# பிரம்மானந்த சுவாமி சிவயோகி

## இறப்பு

வடவன்னூரில் உள்ள முக்கில் மருதூரைச் சேர்ந்த தவுக்குட்டி அம்மா என்பவரை மணந்தார். சுவாமி சிவயோகி 1929 செப்டம்பர் 10 அன்று தனது 77வது வயதில் காலமானார்.
# பிரம்மானந்த சுவாமி சிவயோகி

## இவரைப் பற்றிய புத்தகங்கள்

- Biography of Brahmananda Sivayogi written by K Bheeman Nair "Asathyathil ninnu sathyathilekku"(അസത്യത്തിൽ നിന്ന് സത്യത്തിലേക്ക് )
- *Biography of Brahmananda swami Sivayogy* by A K Nair
- *Brahmananda Swami Sivayogi* by Pavanan
- *Brahmananda Swami Sivayogi and His Selected Works* by P.V. Gopalakrishnan
- *Brahmananda Swami Sivayogi* - Pavanan (Department of Cultural Publications, Government of Kerala, Thiruvananthapuram -14, Kerala)
- *Kerala Navothanam - Oru Marxist Veekshanam* - P. Govindappilla (Chintha Publishers, Thiruvananthapuram-695001)
- *Saragrahi* Monthly - Various issues
# பிரம்மானந்த சுவாமி சிவயோகி

## இதனையும் காண்க

- அய்யத்தான் கோபாலன்
- வாக்பதாநந்தா
- மிதவாதி கிருட்டிணன்
- மூர்கோத் குமரன்
- நாராயணகுரு
- பத்மநாபன் பல்பு
- குமரன் ஆசான்
- அய்யன்காளி
- அய்யா வைகுண்டர்
- பண்டிதர் கருப்பன்
# வெருகல் பிரதேச சபை

**வெருகல் பிரதேச சபை** (*Verugal Divisional Council*) இலங்கையின் திருகோணமலை மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். வெருகல்-ஈச்சிலம்பத்தை பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, வெருகல் பிரதேச சபைக்கு 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்படுகின்றனர்.
# வெருகல் பிரதேச சபை

## வட்டாரங்கள்

26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள வெருகல் பிரதேச சபையின் ஆளுகைப் பிரதேசம் 8 வட்டாரங்களாகப் பிரிக்கப்பட்டுள்ளது. வெருகல் பிரதேச சபையின் கீழ் வெருகல்-ஈச்சிலம்பத்தை பிரதேச செயலாளர் பிரிவின் நிருவாக எல்லைகள் உள்ளடங்குகின்றன.  
| &nbsp; | align=தமிழ்த் தேசியக் கூட்டமைப்பு * | 2,197 | 53.52% | **5** |
| --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி ** | 984 | 23.97% | **1** |
| &nbsp; | align=தமிழ் மக்கள் விடுதலைப் புலிகள் | 527 | 12.84% | **1** |
| &nbsp; | align=சுயேச்சைக்குழு 1 | 387 | 9.43% | 0 |
| &nbsp; | align=ஐக்கிய தேசியக் கட்சி | 8 | 0.19% | 0 |
| &nbsp; | align=மக்கள் விடுதலை முன்னணி | 2 | 0.05% | 0 |
| colspan=2'செல்லுபடியான வாக்குகள்''' | **4,105** | **100.00%** | **7** |  |
| colspan=2 align= செல்லாத வாக்குகள் | 317 |  |  |  |
| colspan=2 align= அளிக்கப்பட்ட மொத்த வாக்குகள் | 4,422 |  |  |  |
| colspan=2 align= பதிவு செய்யப்பட்ட வாக்காளர்கள் | 5,894 |  |  |  |
| colspan=2 align= வாக்குவீதம் | 75.03% |  |  |  |
| colspan=5 align= * <small>ஈபிஆர்எல்எஃப் (சு), இதக, புளொட், டெலோ, தவிகூ ஆகிய கட்சிகளை உள்ளடக்கியது.</small>
** <small>ஈபிடிபி, இசுக ஆகிய கட்சிகளை உள்ளடக்கியது.</small> | } |  |  |  |
# வெருகல் பிரதேச சபை

## வட்டாரங்கள்

### 2018 உள்ளூராட்சித் தேர்தல்

2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 24 உறுப்பினர்கள் தேர்ந்தெடுக்கப்பட்டனர்.  
| &nbsp; | align=இலங்கைத் தமிழரசுக் கட்சி | 3,383 | 51.63% | **6** | **1** | **7** |
| --- | --- | --- | --- | --- | --- | --- |
| &nbsp; | align=ஐக்கிய தேசியக் கட்சி | 1,021 | 15.58% | **1** | **1** | **2** |
| &nbsp; | align=ஐக்கிய மக்கள் சுதந்திர முன்னணி | 832 | 12.70% | 0 | **1** | **1** |
| &nbsp; | align=அகில இலங்கை மக்கள் காங்கிரஸ் | 491 | 7.49% | **1** | 0 | **1** |
| &nbsp; | align=தமிழர் விடுதலைக் கூட்டணி** | 468 | 7.14% | 0 | **1** | **1** |
| &nbsp; | align=அகில இலங்கைத் தமிழ்க் காங்கிரஸ் | 335 | 5.11% | 0 | **1** | **1** |
| &nbsp; | align=மக்கள் விடுதலை முன்னணி | 22 | 0.34% | 0 | 0 | 0 |
| colspan=2'செல்லுபடியான வாக்குகள்''' | **6,552** | **100.00%** | **8** | **5** | **13** |  |
| colspan=2 align= செல்லாத வாக்குகள் | 120 |  |  |  |  |  |
| colspan=2 align= அளிக்கப்பட்ட மொத்த வாக்குகள் | 6,672 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 7,912 |  |  |  |  |  |
| colspan=2 align= வாக்குவீதம் | 84.33% |  |  |  |  |  |
| colspan=8 align= * <small>இதக, புளொட், டெலோ ஆகிய கட்சிகளை உள்ளடக்கியது.</small>
** தவிகூ, ஈபிஆர்எல்எஃப் (சு) ஆகிய கட்சிகளை உள்ளடக்கியது.</small> | } |  |  |  |  |  |
2018 தேர்தலில் வெருகல் பிரதேச சபையின் தலைவராக கதிர்காமத்தம்பி சுந்தரலிங்கம் (இலங்கைத்துறை முகத்துவாரம், இலங்கைத் தமிழரசுக் கட்சி), துணைத் தலைவராக தேவநாயகம் சங்கர் (வெருகல் முகத்துவாரம், இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர்.  
| &nbsp; | align=இலங்கைத் தமிழரசுக் கட்சி | 4,307 | 60.00% | **6** | **2** | **8** |
| --- | --- | --- | --- | --- | --- | --- |
| &nbsp; | align=தேசிய மக்கள் சக்தி | 1,712 | 23.85% | **1** | **2** | **3** |
| &nbsp; | align=ஐக்கிய மக்கள் சக்தி | 830 | 11.56% | **1** | **1** | **2** |
| &nbsp; | align=அகில இலங்கைத் தமிழ்க் காங்கிரஸ் | 243 | 3.39% | 0 | 0 | 0 |
| &nbsp; | align=ஈழ மக்கள் ஜனநாயகக் கட்சி | 86 | 1.20% | 0 | 0 | 0 |
| colspan=2'செல்லுபடியான வாக்குகள்''' | **7,178** | **100.00%** | **8** | **5** | **13** |  |
| colspan=2 align= செல்லாத வாக்குகள் | 90 |  |  |  |  |  |
| colspan=2 align= அளிக்கப்பட்ட மொத்த வாக்குகள் | 7,268 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 9,840 |  |  |  |  |  |
| colspan=2 align= வாக்குவீதம் | 73.86% | } |  |  |  |  |
2025 தேர்தலில் வெருகல் பிரதேச சபையின் தலைவராக சேனுராமன் கருணாநிதி (இலங்கைத் தமிழரசுக் கட்சி), துணைத் தலைவராக காளிராசா மாணிக்கவாசகன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.
# பிகாரி லால் பித்ரத்து

**பிகாரி லால் பித்ரத்து** (*Bihari Lal Fitrat*) என்பவர் மிதிலை பிரதேசத்தின் வரலாற்றில் கவனம் செலுத்திய ஓர் இந்திய வரலாற்றாசிரியர் ஆவார். இவரது முக்கிய படைப்பான ஐனா-இ-திர்கத்து உருது மொழியில் எழுதப்பட்டு 1883ஆம் ஆண்டில் வெளியிடப்பட்டது. இந்த புத்தகம் மிதிலை பிரதேசத்தின் வரலாற்றை பட்டியலிடுவதற்கான முதல் தீவிர முயற்சியாகக் கருதப்பட்டது.  
பிகாரி லால் பித்ரத்து 1829ஆம் ஆண்டு தர்பங்காவில் ஓர் உயர்குடி குடும்பத்தில் பிறந்தார். 1856ஆம் ஆண்டு வழக்கறிஞராகத் தகுதி பெற்று 1877ஆம் ஆண்டு கௌரவ நீதிபதியாக நியமிக்கப்பட்டார். பின்னர் இவர் இராச் தர்பங்கா நீதிமன்றத்தில் பணியாற்றினார். 1879ஆம் ஆண்டு நகராட்சி ஆணையராகவும் பதவி வகித்தார். இவரது குடும்பம் தர்பங்கா மகாராசாவை பின்பற்றிய ஒரு பரம்பரையாகும்.  
மைதிலி, இந்தி, உருது, பாரசீகம் மற்றும் அரபு மொழிகளில் இவர் புலமை பெற்றிருந்தார்.
# ஆ. சு. ரவீந்திரன்

**ஆ. சு. ரவீந்திரன்** (*A. S. Ravindran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் சந்தைப் புதுப்பாளையம் கிராமத்தினைச் சேர்ந்தவர். இவர் இளங்கலை, இளங்கலை கல்வியியல், இளங்கலைச் சட்டப் படிப்புகளை முடித்துள்ளார். ரவீந்திரன் இந்திய தேசிய காங்கிரசு சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவண்ணாமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜிபியு-57ஏ/பி எம்ஓபி

**ஜிபியு-57 தொடர் எம்ஓபி** (*GBU-57A/B MOP, Massive Ordnance Penetrator* ) என்பது எடையுள்ள, 20.5 அடி நீளம் (6.2 மீ) கொண்ட வெடிகுண்டாகும். இது பதுங்குக் குழிகள் உள்ளிட்ட தரையடி இலக்குகளைத் துல்லியமாக தாக்கி அழிக்கும் வகையில் உருவாக்கப்பட்டது. இது போயிங் நிறுவனத்தால் ஐக்கிய அமெரிக்க வான்படைக்காக (USAF) உருவாக்கபட்டது. பிஎல்யு-127 வெடிகுண்டானது செல்லிங்காட்டி பொறுத்தபட்டது. ஜிபியு-57 குண்டில் ஏழு வகைகள் உள்ளன. அதன் அளவு, எடை போன்றவற்றின் காரணமாக, ஜிபியு-57 எம்ஓபி குண்டை பி-2 ஸ்பிரிட் தந்திரோபாய குண்டுவீச்சு வானூர்தியால் மட்டுமே கொண்டு செல்ல முடியும். இருப்பினும் பி-52 ஸ்ட்ராடோஃபோர்ட்ரெசில் ஆரம்பத்தில் சோதனைகள் நடத்தப்பட்டன.  
ஜிபியு-57 எம்ஓபி குண்டானது போரில் முதன் முதலில் 2025 சூன் 22 அன்று பயன்படுத்தபட்டது. ஏழு பி-2 ஸ்பிரிட் குண்டுவீச்சு விமானங்கள் ஈரானில் தரைக்கடியில் ஆழத்தில் செயல்பட்டு வந்த போர்டோ யுரேனியம் செறிவூட்டல் ஆலை மற்றும் நடான்ஸ் அணுசக்தி தளம் ஆகியவற்றின் மீது பதினான்கு ஜிபியு-57 குண்டுகள் செலுத்தபட்டு சிதைக்கபட்டன.  
இந்தக் குண்டு முந்தைய எடை கொண்ட யு.எஸ்.ஏ.எப் பதுங்கு குழி தகர்ப்பிகள் ஜிபியு-28 மற்றும் ஜிபியு-37 போன்றவற்றை விட மிகப் பெரியது.
# ஜிபியு-57ஏ/பி எம்ஓபி

## மேம்பாடும் தயாரிப்பும்

2003 ஆம் ஆண்டு ஈராக் படையெடுப்பின் போது பதுங்கு குழிகளை தகர்க்கும் குண்டுகள் பயன்படுத்தப்பட்டன. ஆனால் அவை ஆழமாக ஊடுருவவோ அல்லது தேவைப்பட்ட அழிவை ஏற்படுத்தவோ தவறிவிட்டன. அதுவே பதுங்கு குழிகளை மேலும் ஆற்றலுடன் அழிக்கும் ஆயுதத் திட்டத்தைப் புதுப்பித்தது. எனவே பாதுகாப்பு அச்சுறுத்தல் தடுப்பு நிறுவனம் (DTRA) எம்.ஓ.பி திட்டத்தைத் தொடங்கியது.  
அமெரிக்க வான்படை 2004 சூலை மாதம் பாதுகாப்பு ஒப்பந்தக்காரர்களிடம் 30,000 பவுண்டுகள் எடையுள்ள, துல்லியமாக தாக்கவல்ல குண்டை உருவாக்குவது குறித்து கேட்டது. அது ஆழமான நிலத்தடி இலக்குகளை, குகைகளை, கடினமாக உருவாக்கப்பட்ட பதுங்கு குழிகளை அழிக்கக்கூடியதாக இருக்கவேண்டும் என்றது.  
2007 மார்ச்சில், நியூ மெக்சிகோவில் உள்ள ஒயிட் சாண்ட்ஸ் ஏவுகணைத் தளத்தில் உள்ள டிடிஆர்ஏ (DTRA) சுரங்கப்பாதையில் எம்.ஓ.பி. சோதிக்கப்பட்டது. 2007 சூலையில், நார்த்ரோப் கிரம்மன் அமெரிக்க வான்படையின் பி-2 விமானங்களை மேம்படுத்துவதற்காக $2.5 மில்லியன் ஒப்பந்தத்தைப் பெற்றது. இதனால் அந்த விமானம் இரண்டு 14-டன் எம்.ஒ.பி.களை சுமந்து செல்லும் திறன் பெற்றதாக உருவாக்கபட்டது. 2008 ஆம் ஆண்டு தொடங்கி, ஹோலோமன் அதிவேக சோதனைப் பாதையில் ராக்கெட் ஸ்லெட்களிலும், வைட் சாண்ட்ஸில் உள்ள பி-52 மற்றும் பி-2 தந்திரோபாய குண்டுவீச்சு வானூர்திகள் உட்பட பல்வேறு வகையிலும் எம்.ஓ.பி. சோதிக்கப்பட்டது.  
2009 அக்டோபரில், இத்திட்டத்தை விரைவுபடுத்துவதற்காக நிதியைப் பெறுவதற்கு பென்டகன் பேராயத்திடமிருந்து அனுமதி பெற்றது. நிதி தாமதங்கள் மற்றும் சோதனைத் திட்டங்களில் ஏற்பட்ட மாற்றங்கள் காரணமாக, திட்டமிட்டதை விட ஆறு மாதங்கள் கழித்து, 2010 திசம்பர் வரை குண்டு பயன்படுத்த முடியாமல் இருந்தது.  
இறுதியில் 2015 நவம்பருக்குள் குறைந்தது 20 குண்டுகள் தயாரிக்கப்பட்டு அமெரிக்க வான்படைக்கு வழங்கப்பட்டன. 2019 ஏப்ரலில், அதிக குண்டுகளை தயாரிப்பதற்கான $21 மில்லியன் ஒப்பந்தத்தை போயிங் பெற்றது.
# ஜிபியு-57ஏ/பி எம்ஓபி

## போர் பயன்பாடு

### ஈரானிய அணுசக்தி நிலையங்கள் மீது வான்வழித் தாக்குதல்கள்

ஜிபியு-57 எம்.ஒ.பி.இன் முதல் போர் பயன்பாடு 2025 சூன் 22 அன்று ஈரானிய அணுசக்தி தளங்கள் மீது அமெரிக்கா நடத்திய தாக்குதல்களின் போது பயன்படுத்தப்பட்டது. ஏழு பி-2 ஸ்பிரிட் கரவுத் தொழில்நுட்ப குண்டுவீச்சு விமானங்கள் மொத்தம் பதினான்கு ஜி.பி.யு-57 குண்டுகளை வீசின. அவற்றில் பன்னிரண்டு குண்டுகள் ஃபோர்டோ யுரேனியம் செறிவூட்டல் ஆலையிலும், இரண்டு நடான்ஸ் அணுசக்தி தளத்தையும் தகர்க்க பயன்படுத்தபட்டன.  
அமெரிக்க கூட்டுப் படைத் தலைவர்களின் தலைவரான ஜெனரல் டான் கெய்னின் கூற்றுப்படி, இரண்டு தளங்களும் கடுமையான சேதமடைந்தன.
# ஜிபியு-57ஏ/பி எம்ஓபி

## விவரக்குறிப்புகள்

- **நீளம்** :
- **விட்டம்** :
- **பி.எல்.யு-127 வெடிகுண்டின் மொத்த எடை** :
- **வெடி எடை** :
- **AFX-757** :
- **PBXN-114** :
- **ஊடுருவல்** : (விவாதத்துக்குரியது) குண்டின் ஊடுருவல் திறன்கள் குறித்து விவாதம் நடைந்துவருகிறது. ஜி.பி.யு-57 வெடிப்பதற்கு முன் வரை ஊடுருவ முடியும் என்று அமெரிக்க விமானப்படை தெரிவித்துள்ளது. ஜேன்ஸ் நிறுவனத்தின் ஆய்வாளர்கள் இந்த ஆயுதம் சுமார் தரையில் அல்லது கான்கிரீட்டில் ஊடுருவ முடியும் என்று கூறுவதாக பிபிசி தெரிவித்துள்ளது.  
இந்த குண்டானது இலக்கு பகுதியைக் கடந்தாலும் கூட, அது நின்ற பின்னரே வெடிக்கும்.  
செயல்பாட்டு ரீதியாக, இந்தக் குண்டை பி-2 ஸ்பிரிட் மூலம் சுமந்து சென்று வீச முடியும். ஒரு சமயத்தில் இரண்டு குண்டுகளைச் சுமந்து செல்ல முடியும். பி-21 ரைடர் வானூர்தி இதை சுமந்து செல்லும் என்று கருதப்படுகிறது. இந்த ஆயுத சோதனையின் போது பி-52 பயன்படுத்தப்பட்டது. ஆனால் வெடிகுண்டை எடுத்துச் செல்ல சில மாற்றங்கள் செய்யப்படுவது அவசியம்.
# ஜிபியு-57ஏ/பி எம்ஓபி

## பயனர்கள்

-
- – 2015 நவம்பர் நிலவரப்படி குறைந்தது 20 குண்டுகள் தயார் நிலையில் உள்ளனர்.
# எம். என். ராமஜெயம்

**எம். என். ராமஜெயம்** (*M. N. Ramajayam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் வானுரைச் சேர்ந்தவர். பள்ளிக் கல்வியினை முடித்துள்ள ராம்ஜெயம் அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வானூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.